לין צ'ייני

לין אן וינסנט צ'ייני (באנגלית: Lynne Ann Vincent Cheney; נולדה ב-14 באוגוסט 1941) היא סופרת ופובליציסטית שמרנית אמריקאית ומנחה לשעבר של תוכנית טלוויזיה בסגנון ה"טוק שואו". כיום היא חברה במכון המחקר הנאו-קונסרבטיבי AEI.

ביוגרפיה

ילדות והשכלה 
צ'ייני נולדה בקספר שבוויומינג. אמה, עדנה לוליטה הייתה סגנית השריף בקספר ואביה, ויין אדווין וינסנט, היה מהנדס. היא בעלת שורשים דניים, שוודיים, אנגליים, איריים וולשיים. צ'ייני קיבלה את התואר ראשון שלה במדעי הרוח ובספרות אנגלית ממכללת קולורדו. היא המשיכה את לימודיה הגבוהים וקבילה תואר שני באומנות מאוניברסיטת קולורדו וכן תואר דוקטור בספרות אנגלית מאוניברסיטת ויסקונסין–מדיסון.

קריירה ציבורית 
בשנים 1986–1993 עמדה בראש הקרן הלאומית למדעי הרוח.

בשנת 1964 נישאה לין לריצ'רד צ'ייני בטקס חתונה מתודיסטי. שנים רבות לאחר מכן כיהן צ'ייני כסגן נשיא ארצות הברית תחת ג'ורג' ווקר בוש ובתוקף כך הייתה הגברת השנייה של ארצות הברית. כגברת השנייה היא תמכה ברפורמה בחינוך, וחשפה כשלים ספציפיים של מערכת החינוך הציבורי במהלך כהונתה כגברת השנייה. צ'ייני היא באופן מיוחד תומכת גלוית לב של הוראת ההיסטוריה וכתבה חמישה ספרים רבי מכר על הנושא עבור הילדים ועבור בני משפחותיהם. 

בשיר "White America" של הזמר והראפר אמינם, מופנה המילה "Fuck" כלפי הגברת השנייה לין צ'ייני. צ'ייני מצדה הגיבה ואמרה: "מילות שיריו מפארות אלימות נגד נשים והומוסקסואלים".

לזוג שתי בנות: ליז צ'ייני שנבחרה לכהן בבית הנבחרים של ארצות הברית ומרי.

קישורים חיצוניים

הערות שוליים 

ערכים שבהם תבנית בריטניקה אינה מתאימה
הגברות השניות של ארצות הברית
בני זוגם של סגני נשיא ארצות הברית
חברי AEI
סופרות אמריקאיות
סופרים אמריקאים
אמריקאים ממוצא דני
אמריקאיות ממוצא שוודי
אמריקאים ממוצא ולשי
אמריקאיות ממוצא אירי
בוגרות אוניברסיטת ויסקונסין–מדיסון
בוגרי אוניברסיטת ויסקונסין–מדיסון
בוגרות אוניברסיטת קולורדו
בוגרי אוניברסיטת קולורדו
אמריקאיות ממוצא אנגלי
אמריקאיות שנולדו ב-1941
אמריקאים שנולדו ב-1941